Lip dub

Lip dub (ingelesez, lip, "ezpain"; dub, "itzuli", "nahastu") musikazko ikus-entzunezko mota bat da, Interneteko sare sozialen zabalkundearekin batera arrakasta nabarmena izan duena, gazte talde handien parte hartzea eta harremana eskatzen baitu. Ikus-entzunezkoaren audio gisa abesti ezagun bat harturik, eta bideokamera mugikor bat harturik, filmatzaileak ibilbide bat egiten du eraikin batean barrena (unibertsitate batean askotan), ibilbidean zehar topatzen diren gazteek abestiaren hitzak ezpainez (lip) jarraitu eta dantzaz antzeztu egiten duten bitartean. Filmatutako bideoa Youtube edo antzeko webguneen bitartez zabaltzen da. Lip dub ikus-entzunezko zenbaitek mundu mailako arrakasta lortu dute. Arrakastatsu izateko baldintzak naturaltasuna, benetakotasuna, parte hartzea eta dibertsioa aipatu dira.

 Historia 
Vimeoren sortzailea izan zen hitza erabiltzen lehenengoa. Bere etxera zihoala Endless Dream izeneko abestia entzuten ari zen eta abesten. Bere kamararekin bere burua grabatu eta etxera iritsita abestia jaitsi zuen mp3 batean, bideoarekin sinkronizatu eta Vimeora igoEndless Dream. Bere testuak hala zioen:

Hala ere badira bera baino lehenago antzeko ideiak garatu dituztenak, izenik jarri gabe. Adibidez Spice Girls taldeak bideoklipa egin zuen ideia bera erabilita. Batzuen arabera, hala ere, abeslarien bideoklip ofizialek ez dute balio, baizik eta afizionatuek eginikoek bakarrik.

2008an Alemanian "University LipDub" webgune eta taldea sortu zuten. Egin zuten lehen bideoak ia 300.000 ikustaldi izan ditu Vimeon, eta beste hainbeste YouTuben. Hala ere Quebecen eginiko bideoa da munduko ikusienaQuebecen eginiko bideoa. 2 ikaslek egin zuten, hainbat ikaskideren laguntzarekin kontatu eta CNNk egun batzuetara eskaini zuen telebistan.Lip Duben historia, ZuZeu albistari digitalean

Historiako lip dubik handiena Katalunian egin zen, Vicen, independentzia aldarrikatzeko. 5.700 lagunetik gora bildu ziren Obrint Pas taldearen "La Flama" abestiarekinLipdub per la independencia. Bideo hori argitaratu zen egun berean Euskal Herrian antzeko bat egitea proposatu zuten blog batean.

 Edukia 
Lip dubak toma bakar batean hartzen dira, travelling estiloa emanez, eta atentzioa denbora guztian pertsona batetik bestera igarotzen da. Tom Johson Web 2.0an adituaren arabera lip dub on batek honako ezaugarriak izan behar ditu:
 Espontaneitatea: bideoaren izaera naturala izan behar da, nolabait mundu guztia abesti hori bat-batean abesten dagoela irudikatu.
 Autentizitatea: Jendea, produkzioa eta egoera normala dela iruditu behar du.
 Parte-hartea: Talde lanak garrantzi handiagoa da pertsona bat agertzea baino, eta jendeak elkarrekintzak izateak garrantzi handia du.
 Alaitasuna: jendeak ondo pasa behar du ikusten.

 Lip dub arrakastatsu batzuk 
 Euskaraz 
 Eibarko Lip Dub ("Katuek bezala", The Uski's)
 Ordiziako Gaztetxearean 25. urteurreneko Lip Dub (Laket)

 Erdaraz 
 Lip Dub Israel
 Lip Dub UQAM
 Lip Dub HEC
 Lip Dub Hôpital Sacré-Coeur
 Lip Dub Michèle Richard
 Lip Dub Animaralia

 Erreferentziak 

 Kanpo estekak 
 Euskal Herrian inoiz eginiko lip dubik handiena egiteko deialdia
 Lehen Lipdub euskaldunak egiteko lehiaketa
 Euskal Herrian egindako lehen lip duba

Kategoria:Interneteko memeak
Kategoria:Ingelesezko hitzak eta esaldiak
Kategoria:Soinu-grabazioa
Kategoria:Bideo biralak